Anrī Ruso

**Anrī Ruso** (; dzimis **Anrī Žiljēns Felikss Ruso** (*Henri Julien Félix Rousseau*) , miris ) bija franču postimpresionisma mākslinieks. Gleznošanu apguvis pašmācības ceļā. Viņš tiek uzskatīts par vienu no spilgtākajiem naivisma pārstāvjiem, kura darbi ietekmēja arī sirreālisma attīstību. Ruso visu mūžu nostrādāja nodokļu birojā, par ko viņa draugs Alfrēds Žarī deva viņam iesauku "muitnieks" (*le douanier *).

## Dzīvesgājums
Dzimis strādnieku ģimenē. Ieradās Parīzē 1868. gadā. Uzreiz pēc Francijas-Prūsijas kara sāka strādāt municipālajā birojā, kur iekasēja nodokļus no alkohola pārdošanas. Iemācījās gleznot, kopējot Luvrā izstādītas gleznas. Ruso nekad nav ceļojis, bet sižetus atrada ilustrētās grāmatās, nostāstos vai vienkārši savā iztēlē. Aizrāvās ar spiritismu un apgalvoja, ka dažādi gari nosaka viņa otas triepienus. Viņa darbi bieži atspoguļo eksotiskās ainavas, džungļu zvērus un dīvainus personāžus. Piedalījās Neatkarīgo mākslinieku biedrības izstādēs *Salon des indépendants* kopš 1886. gada, tur viņa darbi arī tika pamanīti un guva pirmo atzinību. Ruso draudzējās ar Alfrēdu Žarī, Robertu Delonē, Gijomu Apolinēru un vēlāk arī ar Pablo Pikaso. Mākslinieka darbnīca atradās *Perel* ielā - *2bis*, Parīzes 14. apgabalā.

Ruso nomira no kājas gangrēnas Parīzes Nekēra slimnīcā. Viņš tika apbedīts kopējā kapā Banjo kapsētā. 1947. gada 11. septembrī pie viņa dzimtās mājas sienas tika piestiprināta piemiņas plāksne. Tā paša gada 12. oktobrī mākslinieka mirstīgās atliekas tika pārapbedītas Lavālas pilsētas skvērā *jardin de la Perrine*. Uz viņa kapa ir uzlikts tēlnieka Konstantīna Brankuzi darinātais piemineklis ar Gijoma Apolinēra epitāfiju.

1910. gadā, pateicoties māksliniekam Maksam Veberam, amerikāņu publika atklāja Ruso darbus Ņujorkas galerijā. Vasilijs Kandinskis iekļāva viņa reprodukcijas 1912. gada almanahā *Blaue Reiter Almanac*. Ruso stils iedvesmoja vairākus modernās mākslas pārstāvjus, kā Andrē Bretons, Renē Magrits, Džordžo de Kīriko.

## Galerija

Attēls:Henri Rousseau - Liberty Inviting Artists to Take Part in the 22nd Exhibition of the Societe des Artistes Independants.jpg|Anrī Ruso. Brīvība aicina māksliniekus piedalīties 22. neatkarīgo mākslinieku apvienības izstādē.
Attēls:Henri Rousseau - The Rabbit's Meal (1908).jpg|Anrī Ruso. Truša ēdiens (1908)
Attēls:Henri Rousseau, ca.1905-07, Eve and the Serpent, oil on canvas, 61 x 46 cm, Kunsthalle Hamburg, Germany.jpg|Anrī Ruso. Ieva un čūska. 1905.-1907. gadi, eļļa uz audekla, 61 x 46&nbsp;cm, Hamburgas muzejs, Vācija.
Attēls:WLA moma Henri Rousseau The Dream.jpg|Anrī Ruso. Sapnis. 1910. Ņujorkas Modernās mākslas muzejs.
Attēls:Henri Rousseau - Mandrill in the Jungle.jpg|Anrī Ruso. Mandrils džungļos. 1909.
Attēls:Henri Rousseau - Bouquet of Flowers with an Ivy Branch.jpg|Puķes ar efejas zaru. 1909.
Attēls:Henri Rousseau - Exotic Landscape.jpg|Anrī Ruso. Eksotiska ainava. 1908.
Attēls:Rousseau - Zur Feier des Kindes.jpeg|Anrī Ruso. Bērns ar lelli. 1903.
Attēls:Henri Rousseau (French) - A Centennial of Independence - Google Art Project.jpg|Anrī Ruso. Francijas neatkarības simtgade. 1892.
Attēls:Henri Rousseau - The Football Players.jpg|Anrī Ruso. Futbola spēlētāji. 1908. Gugenhaima muzejs, Ņujorka.


## Atsauces un piezīmes

## Ārējās saites